



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 19 aprilie 2016
                       Nr. Plx. 135/2016


A V I Z 
referitor la propunerea legislativă pentru instituirea unor pachete alimentare sociale pentru elevii-cazuri sociale
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă privind instituirea unor pachete alimentare sociale pentru elevii-cazuri sociale, trimisă cu adresa nr. Plx. 135 din 6 aprilie 2016, înregistrată la comisie cu nr.4c-11/491 din 7 aprilie 2016.

Senatul, în calitate de primă Cameră sesizată, a respins propunerea legislativă în şedinţa din 29 martie 2016.
Conform dispoziţiilor art.75 alin.(1) și (3) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă are ca obiect de reglementare introducerea posibilităţii acordării unor pachete alimentare sociale pentru elevii - cazuri sociale din clasele 0-VIII, în limita valorii anuale de 1200 de lei. De asemenea, se stabileşte conţinutul unui astfel de pachet alimentar, condiţiile necesare pentru a putea beneficia şi modalitatea de acordare. Sumele aferente urmează a fi suportate din bugetele locale ale judeţelor, sectoarelor municipiului Bucureşti, respectiv ale comunelor, oraşelor şi municipiilor, după caz (în situaţia în care autorităţile locale nu pot suporta cheltuielile, se pot acorda sume de la bugetul de stat).
În şedinţa din data de 19 aprilie 2016, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.1260 din 27 noiembrie 2015.
Guvernul României nu susține adoptarea inițiativei legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
În raport de obiectul şi conţinutul reglementării, propunerea legislativă face parte din categoria legilor organice.
PREŞEDINTE,                          
                                SECRETAR,

      Bogdan Liviu CIUCĂ



    Sorin Constantin STRAGEA
Consilier parlamentar, Andreea Sârbu

